Woord: nabotswingerdArgieffoto (Foto: Jill Wellington/Pixabay) Woord: nabotswingerd Betekenis: iets wat iemand onwettig of met geweld van iemand anders afgeneem het; iets wat deur ‘n ander begeer word, maar waarop hy geen reg het nie, en wat dikwels aanleiding gee tot planne om besit daarvan op ‘n wederregtelike of oneerlike manier te bekom Waar kom dit vandaan? Genoem na die Bybelse figuur, Nabot (1 Kon. 21), wie se wingerd koning Agab begeer en uiteindelik bekom het toe Nabot, ná ‘n skynverhoor, gestenig is.